**Абай облысы Семей қаласы**

**аумақтық сайлау комиссиясының**

**2025 жылғы 27 тамызындағы №8**

**ҚАУЛЫСЫ**

**Абай облысы Семей қаласы әкімінің**

**сайлауын тағайындау туралы**

«Қазақстан Республикасындағы сайлау туралы» Қазақстан Республикасының Конституциялық заңының 14-бабының 8-1) тармақшасына, 113-1-бабының 1-тармағының 2) тармақшасына және 3-тармағына, Абай облысы әкімінің 2025 жылғы 18 тамыздағы № 267-жқ өкімімен Семей қаласы әкімінің өкілеттігі мерзімінен бұрын тоқтатылуына байланысты, Семей қаласының аумақтық сайлау комиссиясы **ҚАУЛЫ ЕТЕДІ:**

1. Семей қаласы әкімінің сайлауы 2025 жылдың 12 қазанына тағайындалсын.
2. 2025 жылғы 12 қазанға тағайындалған Семей қаласы әкімінің сайлауын дайындау және өткізу жөніндегі негізгі іс-шаралардың Күнтізбелік жоспары осы қаулының қосымшасына сәйкес бекітілсін.
3. Осы қаулы «Семей таңы» және «Вести Семей» газеттерінде және Семей қаласының аумақтық сайлау комиссиясының ресми интернет-ресурсында жариялансын.

**Төраға Г. Қуанышева**

**Хатшы Н. Идрисова**